Elérhető itthon a Discovery HD
Lengyelország után nálunk is elérhető a a Discovery Networks Central Europe HD szolgáltatása.
A Discovery HD szolgáltatásai jelenleg két kábeltelevíziós társaság, a Zelka Zrt. és a Tarr Kft HD csomagjaiban rendelhetők meg. A csatorna napi 24 órában sugároz, nagy, 1080i felbontásban, programválasztéka a Discovery hálózat teljes kínálatából szelektál. A műsorfolyam tartalma a legkülönfélébb témájú és műfajú anyagokból tevődik össze a kulturális, tudományos-természettudományos műsorokon át az utazással és egyéb életmóddal kapcsolatos sorozatokig.

A Discovery HD hálózata mintegy 21 millió háztartásba jut el világszerte. Az Egyesült Államokban 2002-ben, a világon elsőként hozta létre a társaság a hét minden napján napi 24 órában sugárzó HD csatornáját. A Discovery HD azóta világszerte további 22 országban érhető el. A cég első nemzetközi szimultán HD szolgáltatása Japánban valósult meg a Discovery Channel HD változatának bevezetésével 2008 októberében.
média